Putin Ukrainan ja Venäjän sodan mahdollisuudesta: "Apokalyptinen skenaario" - Ulkomaat - Uutiset - MTV.fi
Putin Ukrainan ja Venäjän sodan mahdollisuudesta: "Apokalyptinen skenaario"
Ulkomaat Julkaistu 23.02.2015 23:21
Venäjän presidentin Vladimir Putinin mukaan sota Venäjän ja Ukrainan välillä on epätodennäköinen. Putin puhui valtiollisen television haastattelussa tänään.
– Mielestäni sellainen apokalyptinen skenaario on epätodennäköinen ja toivon, ettei sellainen koskaan toteudu, Putin sanoi.
Hän ei nähnyt tarpeelliseksi järjestää Itä-Ukrainan tapahtumien takia uutta tapaamista Ranskan, Saksan ja Ukrainan kesken. Sen sijaan hän toivoi, että Minskissä saavutettua tulitaukosopimusta kunnioitetaan.
Jos Minskin sopimusta noudatetaan, tilanne Itä-Ukrainassa vakiintuu vähitellen, Putin lisäsi.
– Kukaan ei halua konfliktia, etenkään aseellista konfliktia Euroopan reunalle, hän sanoi.
Krimistä Putin totesi, että niemimaan ihmiset ovat jo tehneet valintansa. Hän toivoi, että tätä valintaa kunnioitetaan.
Ukraina: Kapinallisten hyökkäys käynnissä Tietovuoto: Israel liioitteli Iranin ydinaseuhkaa YK:ssa